open-index/open-wikipedia-markdown huggingface dataset:
भारतीय दंत परिषद

**भारतीय दंतचिकित्सा परिषद** भारत में दंतचिकित्सा के नियमन हेतु स्थापित की गई सांविधिक संस्था है। इसकी स्थापना १२ अप्रैल, १९४९ में भारतीय संसद के दंतचिकित्सा अधिनियम १९४८ की धारा १६ के अंतर्गत की गई थी। बाद में २७ अगस्त १९९२ में इसमें भारत के राष्ट्रपति के अध्यादेश द्वारा संशोधन किए गये थे। इसके वर्तमान अध्यक्ष  Prof. Atul Goel hai।

## कृत्य एवं दायित्व
* स्नातक एवं परास्नातक स्तर पर दंत चिकित्सा के एकसमान मानकों का प्रबंधन करना,
* दंत चिकित्सकों के प्रशिक्षण, दंत स्वच्छता इत्यादि पर मानकों की अनुशंसित करना,
* अधिनियम के अंतर्गत परीक्षण के मानकों एवं अन्य आवश्यकताओं का प्रबंधन करना

## परिषद् का संगठन
* एक पंजीकृत दंत चिकित्सक
* भारतीय चिकित्सा परिषद् के सदस्यों में से चुना गया एक सदस्य
* राज्यों के दंत कॉलेजों के प्रिंसिपल, वाइसप्रिंसिपल, निदेशक, डीन में से चुने गए चार से अनधिक सदस्य
* राज्यों के मेडिकल कॉलेजों के दंत विभाग के अध्यक्ष
* प्रत्येक विश्वविद्यालय से एक सदस्य
* एक प्रतिनिधि सदस्य
* केंद्र सरकार द्वारा नामित 6 सदस्य; और
* स्वास्थ्य सेवाओं का महानिदेशक (पदेन)

## बाहरी कड़ियाँ
* आधिकारिक जालस्थल
* इंद्रप्रस्थ दंतचिकित्सा महाविद्यालय एवं अस्पताल

श्रेणी:१९४८ की स्थापनाएं
श्रेणी:दंतचिकित्सा संगठन
श्रेणी:भारत में स्वास्थ्य संगठन
केन्द्रीय होम्योपैथी परिषद

**केन्द्रीय होम्योपैथी परिषद ** (अंग्रेज़ी:सेंट्रल काउन्सिल ऑफ होम्योपैथी, लघु:CCH) स्वास्थ्य एवं परिवार कल्याण मंत्रालय के अंतर्गत्त एकं सांविधिक संस्था है। इसके संबद्ध भारतीय औषधि एवं होम्योपैथी प्रणालियां है। यह संस्था विश्वविद्यालय अनुदान आयोग के अधीन भारत में उच्च शिक्षा के नियमन हेतु स्थापित की गई थी।

## होम्योपैथी केंद्रीय परिषद (संशोधन) विधेयक, 2018
सन २०१८ में लोकसभा द्वारा होम्योपैथी केंद्रीय परिषद (संशोधन) विधेयक, 2018 पारित किया गया। इसके अंतर्गत होम्योपैथी केंद्रीय परिषद अधिनियम, 1973 में संशोधन करने का प्रावधान किया गया है।

इससे पहले होम्योपैथी केंद्रीय परिषद अधिनियम, 1974 को होम्योपैथी केंद्रीय परिषद के गठन, होम्योपैथी रजिस्टर के रख-रखाव तथा उससे संबंधित विषयों के लिये अधिनियमित किया गया था। वर्ष 2002 में होम्योपैथी केंद्रीय परिषद अधिनियम, 1973 को नए महाविद्यालय स्थापित करने और विद्यमान महाविद्यालयों में नए पाठ्यक्रम आरंभ करने या प्रवेश क्षमता बढाने हेतु संशोधित किया गया था।

### विधेयक के प्रमुख प्रावधान
* होम्योपैथी केंद्रीय परिषद (संशोधन) अधिनियम, 2018 के लागू होने के एक वर्ष के भीतर केंद्रीय परिषद को पुनर्गठित किया जाएगा और केंद्रीय परिषद के अध्यक्ष, उपाध्यक्ष तथा अन्य सदस्यों के पद रिक्त हो जाएंगे।

* केंद्रीय सरकार द्वारा शासी बोर्ड का गठन किया जाएगा जिसमें अधिकतम सात सदस्य होंगे, जो होम्योपैथी तथा होम्योपैथी शिक्षा के क्षेत्र में ख्याति-प्राप्त और सत्यनिष्ठा वाले होंगे ये केंद्रीय सरकार द्वारा नामनिर्दिष्ट या उसके द्वारा नियुक्त किये जाने वाले पदेन सदस्य होंगे जिनमें से एक का चयन केंद्रीय सरकार द्वारा शासी बोर्ड के सभापति के रूप में किया जाएगा।

* शासी बोर्ड का सभापति और अन्य सदस्य केंद्रीय सरकार के प्रसाद पर्यंत अपना पद धारण करेंगे।

* सभी होम्योपैथी चिकित्सा महाविद्यालयों द्वारा केंद्रीय सरकार की पूर्व अनुज्ञा अभिप्राप्त करने के लिये उपबंध करना।

विधेयक पूर्वोक्त उद्देश्यों की प्राप्ति के लिये है।

## सन्दर्भ

## बाहरी कड़ियाँ
* केंद्रीय होम्योपैथी परिषद  का आधिकारिक जालस्थल
* विश्वविद्यालय अनुदान आयोग पर सीसीएच

श्रेणी:होम्योपैथिक संगठन
श्रेणी:भारत में स्वास्थ्य संगठन
श्रेणी:१९७३ की स्थापनाएं
श्रेणी:भारत में आयुर्विज्ञान शिक्षा
श्रेणी:दिल्ली में स्थित संगठन
श्रेणी:होम्योपैथी चिकित्सा
सुजानपुर टीहरा

सुजानपुर टीहरा, हिमाचल प्रदेश प्रान्त के हमीरपुर जिले में एक नगर पंचायत है। यह स्‍थान एक जमाने में कटोक्ष वंश की राजधानी थी। यहां बने एक प्राचीन किले को देखने के लिए लोगों का नियमित आना जाना लगा रहता है। यहां एक विशाल मैदान है जिसमें चार दिन तक होली पर्व आयोजित किया जाता है। यहां एक सैनिक स्‍कूल भी स्थित है। धार्मिक केन्‍द्र के रूप में भी यह स्‍थान खासा लोकप्रिय है और यहां नरबदेश्‍वर, गौरी शंकर और मुरली मनोहर मंदिर बने हुए हैं।

## भूगोल
 और 562 मीटर (1,844 फुट) की औसत ऊँचाई पर स्थित है।

## क्षेत्र प्रोफाइल
 
घरों की संख्या - 1422 
जनसंख्या, कुल - 7,077 
जनसंख्या शहरी - 7,077 
शहरी जनसंख्या (%) का अनुपात - 100 
आबादी ग्रामीण - 0 
लिंग अनुपात - 824 
जनसंख्या (0-6 वर्ष) - 766 
लिंग अनुपात (0-6 वर्ष) - 824 
अनुसूचित जाति जनसंख्या - 1,548 
लिंग अनुपात (एससी) - 942 
अनुसूचित जाति के अनुपात (%) - 22.0 
अनुसूचित जनजाति जनसंख्या - 8 
लिंग अनुपात (अनुसूचित जनजाति) - 0 
अनुसूचित जनजाति के अनुपात (%) - 0 
साक्षर - 5,639 
निरक्षर - 1,438 
साक्षरता दर (%) - 89.0

## रक्षा सेवाओं का प्रवेश द्वार

हिमाचल प्रदेश के हमीरपुर जिले के छोटे से ऐतिहासिक कस्बे सुजानपुर टीहरा में स्थापित भारत का 18वां सैनिक स्कूल आज देश के प्रतिष्ठित शैक्षणिक संस्थानों में शुमार हो चुका है। इस समय भारत में कुल 23 सैनिक स्कूल हैं, जो कि केंद्रीय रक्षा मंत्रालय के तहत आते हैं। 2 नवम्बर 1978 को स्थापित सैनिक स्कूल सुजानपुर टीहरा एनडीए परीक्षा में लगातार शानदार परिणाम देता रहा है। इस कारण यह संस्थान रक्षा मंत्रालय द्वारा कई बार सम्मानित किया जा चुका है। स्कूल का उद्‌घाटन तत्कालीन राष्ट्रपति डॉ॰ नीलम संजीव रेड्‌डी ने किया था। 
शांति काल का सवोर्च्च वीरता पुरस्कार, अशोक चक्र (मरणोपरांत) पाने वाले मेजर सुधीर वालिया इस स्कूल के दूसरे बैच के छात्र थे। कारगिल युद्ध में वीर चक्र पाने वाले मेजर संजीव जाम्वाल इसी स्कूल के नौवें बैच के छात्र रहे हैं।
यह स्कूल हिमाचल के महाराजा संसार चंद की याद भी दिलाता है, जो अठारहवीं सदी में सुजानपुर के मैदान में अपने सैनिकों को ट्रेनिंग देते थे।

## सन्दर्भ

श्रेणी:हिमाचल प्रदेश
श्रेणी:हिमाचल प्रदेश के शहरsujanpur thira history of fort katoch bns

श्रेणी:हमीरपुर, हिमाचल प्रदेश
ग्यूटेनबर्ग परियोजना

**ग्यूटेनबर्ग परियोजना** (अंग्रेजी: Project Gutenberg), सांस्कृतिक पुस्तकों के अंकीयकरण (डिजिटाइज़) और संग्रहण से संबंधित एक स्वयंसेवी प्रयास है जिसका उद्देश्य विपुस्तकों (eBooks) के 'सृजन और उनके वितरण’ को बढ़ावा देना है। 1971 में, माइकल एस हार्ट द्वारा स्थापित, यह सबसे पुराना अंकीय पुस्तकालय (डिजिटल लाइब्रेरी) है। इसके संग्रह में ज्यादातर सार्वजनिक डोमेन पुस्तकों का पूरा पाठ उपलब्ध है। परियोजना इन पुस्तकों के मुफ्त वाचन हेतु यथासंभव प्रयास करती है और इसके लिए वो इन्हें एक टिकाऊ मुक्त पारूप में प्रस्तुत करती है, जिसे किसी भी कंप्यूटर पर देखा जा सकता है। दिसम्बर 2009 तक, ग्यूटेनबर्ग परियोजना के संग्रह में 30,000 से अधिक पुस्तकें थीं। ग्यूटेनबर्ग परियोजना कई अन्य परियोजनाओं जो कि अपने आप में स्वतंत्र संगठन हैं और समान आदर्शों का पालन करते हैं, के साथ संबद्ध है और इन्हें ग्यूटेनबर्ग परियोजना के ट्रेडमार्क के उपयोग करने की अनुमति भी दी गई है।

जहाँ भी संभव हो, पुस्तकें सादे पाठ में उपलब्ध हैं, लेकिन अन्य प्रारूपों, जैसे कि HTML, PDF, EPUB, MOBI और Plucker में भी यह उपलब्ध हैं। ज्यादातर कार्य अंग्रेजी भाषा में हैं, लेकिन कई गैर अंग्रेजी काम भी उपलब्ध हैं।

## सन्दर्भ

श्रेणी:साहित्य
भारतीय पुनर्वास परिषद

**भारतीय पुनर्वास परिषद** (अंग्रेज़ी:रीहैबिलिटेशन काउन्सिल ऑफ इंडिया) को एक पंजीकृत सोसायटी के रूप में १९८६ में स्थापित किया गया था। सितम्बर १९९२ को भारतीय पुनर्वास परिषद अधिनियम संसद द्वारा पारित किया गया और उस अधिनियम के द्वारा भारतीय पुनर्वास परिषद एक सांविधिक निकाय के रूप में २२ जून १९९३ को अस्तित्व मे आयी। अधिनियम को संसद द्वारा वर्ष २००० में इसे और अधिक व्यापक बनाने के लिए इसमे संसोधन किया गया। इस जनादेश के द्वारा भारतीय पुनर्वास परिषद के नीतियो व कार्यक्रमो को विनियमित करने, विकलांगता वाले व्यक्तियों के पुनर्वास एवं शिक्षा का दायित्व दिया गया, पाट्यक्रमो का मानकीकरण करना और एक केन्द्रिय पुनर्वास रजिस्टर सभी योग्य पेशेवरों और विशेष शिक्षा के क्षेत्र में काम करने वाले व्यवसायिको और कर्मिको को एक केन्द्रिय पुनर्वास पंजिका में पंजीकृत करने का कार्य सौपा गया। इस अधिनियम के तहत अयोग्य व्यक्तियों के द्वारा विक्लांगता वाले व्यक्तियों को सेवाएं देने के खिलाफ दंडात्मक कार्यवाई करने का अधिकार प्रदान किया गया है। इसके वर्तमान अध्यक्ष मेजर जेनरल (सेवा निवृत) इआन कार्डोजो हैं। संस्थान बी-२२, कुतुब इन्स्टीटयूशनल एरिया, नई दिल्ली ११० ०१६ में स्थित है।

## उद्देश्य

विकलांग व्यक्तियों के पुनर्वास के क्षेत्र में प्रशिक्षण नीतियों और कार्यक्रमों को विनियमित करना।
* विकलांग व्यक्तियों से संबंधित व्यावसायिक/कार्मिकों की विभिन्न श्रेणियों के शिक्षण और प्रशिक्षण के न्यूनतम मानक निर्धारित करना।
* विकलांग व्यक्तियों के लिए कार्य कर रहे व्यावसायियों के प्रशिक्षण पाठ्यक्रमों में मानकीकरण लाना।
* देश में सभी संस्थाओं में समान रूप से इन मानकों को विनियमित करना।
* निःशक्त व्यक्तियों के पुनर्वास के क्षेत्र में स्नातकोत्तर डिग्री /स्नातक डिग्री/स्नातकोत्तर डिप्लोमा/ प्रमाणपत्र पाठ्यक्रम चलाने वाली संस्थाओं/विश्वविद्यालयों को मान्यता प्रदान करना।
* विदेशी विश्वविद्यालयों/संस्थाओं द्वारा डिग्रियों/डिप्लोमाओं/प्रमाणपत्रों को पारस्परिक आधार पर मान्यता प्रदान करना।
* मान्यता प्राप्त पुनर्वास योग्यता रखने वाले व्यावसायिकों/कार्मिकों के केन्द्रीय पुनर्वास रजिस्टर का रखरखाव करना।
* भारत और विदेश में कार्यरत संगठनों के सहयोग के द्वारा पुनर्वास के क्षेत्र में शिक्षा और प्रशिक्षण के संबंध में नियमित आधार पर सूचना एकत्र करना।
* देश और विदेश में कार्यरत संगठनों के सहयोग के द्वारा पुनर्वास और विशेष शिक्षा के क्षेत्र में अनुवर्ती शिक्षा को प्रोत्साहित करना।
* व्यावसायिक पुनर्वास केन्द्रों को जनशक्ति विकास केन्द्रों के रूप में मान्यता देना।
* व्यावसायिक पुनर्वास केन्द्रों में कार्यरत व्यावसायिक अनुदेशकों और अन्य कार्मिकों को पंजीकृत करना।
* सामाजिक न्याय और अधिकारिता मंत्रालय के अधीन राष्ट्रीय संस्थाओं और शीर्ष संस्थानों में कार्यरत कार्मिकों को पंजीकृत करना।

* आधिकारिक जालस्थल
हाटकोटी

शिमला से लगभग 84 किलोमीटर दूर, शिमला-रोहड़ू मार्ग पर पब्बर नदी के दाहिने किनारे पर धान के खेतों के बीच माता हाटकोटी के **प्रसिद्ध प्राचीन मंदिर** के लिए जाना जाता है। 

लगभग 1370 मीटर की उंचाई पर बसा पब्बर नदी के किनारे हाटकोटी में महिषासुर र्मदिनी का पुरातन मंदिर हे। जिसमें वास्तुकला, शिल्पकला के उत्कृष्ठ नमूनों के साक्षात दर्शन होते हैं। कहते हैं कि यह मंदिर 10वीं शताब्दी के आस-पास बना है। इसमें महिषासुर र्मदिनी की दो मीटर ऊंची कांस्य की प्रतिमा है तोरण सहित है। इसके साथ ही शिव मंदिर है जहां पत्थर पर बना प्राचीन शिवलिंग है। द्वार को कलात्मक पत्थरों से सुसज्जित किया गया है। छत लकड़ी से र्निमित है, जिस पर देवी देवताओं की अनुकृतियों बनाई गई हैं। मंदिर के गर्भगृह में लक्ष्मी, विष्णु, दुर्गा, गणेश आदि की प्रतिमाएं हैं। इसके अतिरिक्त यहां मंदिर के प्रांगण में देवताओं की छोटी-छोटी मूर्तियां हैं। बताया जाता है कि इनका निर्माण पांडवों ने करवाया था।

श्रेणी:हिमाचल प्रदेश
श्रेणी:हिन्दू देवियाँ
श्रेणी:हिमाचल प्रदेश में हिन्दू मंदिर
केन्द्रीय भारतीय औषधि परिषद

**केन्द्रीय भारतीय औषधि परिषद ** (अंग्रेज़ी: सेन्ट्रल काउन्सिल ऑफ इण्डियन मेडिसिन, लघु:CCIM) आयुर्वेद, योग एवं नेचुरोपैथी, यूनानी, सिद्ध एवं होम्योपैथी विभाग, स्वास्थ्य एवं परिवार कल्याण मंत्रालय, भारत सरकार के अधीन इंडियन मेडिसिन सेन्ट्रल काउन्सिल अधिनियम, १९७०, धारा ४८ के अंतर्गत्त १९७१ में स्थापित एक स्वायत्त संस्था है। यह विश्वविद्यालय अनुदान आयोग की व्यावसायिक परिषद है, जिसका ध्येय भारतीय औषधि क्षेत्र में आयुर्वेद, यूनानी एवं सिद्ध प्रणालियों सहित उच्च शिक्षा का पर्यवेक्षण करना है।

## सन्दर्भ

## बाहरी कड़ियाँ
* केन्द्रीय भारतीय औषधि परिषद - आधिकारिक जालस्थल

श्रेणी:भारत में स्वास्थ्य संगठन
श्रेणी:नई दिल्ली के संगठन
श्रेणी:१९७१ की स्थापनाएं
श्रेणी:भारत में आयुर्विज्ञान
उच्चाटन

**उच्चाटन** एक प्रकार का मंत्रप्रयोग है जो प्रेत, पिशाच, डाकिनी आदि के निवारण या नियंत्रण हेतु किया जाता है। आदिम विश्वास है कि प्रेत या डाकिनी के उत्पात या कुदृष्टि से रोग उत्पन्न होते हैं और ऐसा विश्वास होता है कि इनके निवारण (उच्चाटन) से रोगों का शमन और दु:ख का निवारण हो सकता है। यह विश्वास अत्यंत प्राचीन और सार्वभौम है। विज्ञान के प्रसार यह से हटता तो जाता है, परंतु कितने ही देशों में यह अब तक प्रचलित है। दूसरे के मन को अन्यत्र लगा देना, उसे अन्यमनस्क कर देना भी उच्चाटन की एक क्रिया मानी जाती है।

उच्चाटन की विविध क्रियाएँ हैं। इनका प्रयोग बिना मंत्र के किया जाता है और मंत्र के साथ भी। उच्चाटन मंत्र अनेक प्रकार के हैं। विधिपूर्वक इनका प्रयोग करना अनेक लोगों का व्यवसाय है। ये लोग दावा करते हैं कि मंत्र के द्वारा भूत, प्रेत और पिशाच भगाए जा सकते हैं और डाकिनी को नियंत्रित तथा निष्क्रिय किया जा सकता है।
## सन्दर्भ

श्रेणी:हिन्दू धर्म
आमीन्

**आमीन्** एक प्राचीन इब्रानी शब्द जिसे न केवल यहूदी, वरन् ईसाई और कुछ अंश तक मुसलमान भी अपनी उपासना में प्रयुक्त करते हैं। यूनानी अनुवाद के अनुसार इसका अर्थ है - "ऐसा ही हो", किंतु वास्तविक रूप में इसका अर्थ है - "ऐसा ही है" अथवा "ऐसा ही होगा"। साधारण प्रयोग में इसका अर्थ है "हो"। उपासना की समाप्ति कर उपस्थित व्यक्ति धर्माचार्य की कामना के समर्थन में "आमीन्" शब्द का प्रयोग करते हुए उस कामना के प्रति अपना समर्थन व्यक्त करते हैं।

## बाहरी कड़ियाँ
* Saying Amen
* Video - Final use of amen in Hinduist ritual
* Catholic Encyclopedia: Amen
* Jewish Encyclopedia: Amen
* Encyclopedia Britannica: Amen
* The Laws of Responding Amen in Judaism chabad.org
* Strong's Concordance H543
* Strong's Concordance G281
* Tutankhamen - Amenism, Atenism and Egyptian Monotheism
* Britannica Student Encyclopedia

श्रेणी:ईसाई धर्म
श्रेणी:यहूदी धर्म
उपमान

दर्शन में किसी अज्ञात वस्तु को किसी ज्ञात वस्तु की समानता के आधार पर किसी नाम से जानना **उपमान** कहलाता है। जैसे किसी को मालूम है कि नीलगाय, गाय जैसी होती है; कभी उसने जंगल में गाय जैसा पशु देखा और समझ गया कि यही नीलगाय है। यह ज्ञान गाय के ज्ञान से हुआ है। किंतु शब्दज्ञान से इसमें भेद है। शब्दज्ञान से शब्द सुनकर बोध होता है, उपमान में समानता से बोध होता है। न्यायशास्त्र में इसे अलग प्रमाण माना गया है किंतु बौद्ध, वैशेषिक आदि दर्शन इसे अनुमान के अंतर्गत मानते हैं।

## आयुर्वेद में उपमान
आयुर्वेद में प्रमाण सच्चे ज्ञान के साधन हैं। आचार्य सुश्रुत ने चार प्रमाणों का वर्णन किया है और चार प्रमाणों में प्रत्यक्ष, आगम (शास्त्रों की शिक्षा) , अनुमान और उपमा (सादृश्य) हैं। उपमा प्रमाण का प्रयोग आयुर्वेदिक साहित्य में व्यापक रूप से किया जाता है । उपमान का अपना महत्व है। उपमान या औपम्य समान तुलना द्वारा किसी वस्तु का ज्ञान या विचार देते हैं। आचार्य चरक ने उपमान प्रमाण को प्रमाणों के अंतर्गत शामिल नहीं किया है बल्कि उन्होंने इसे वाद मार्ग के अंतर्गत वर्णित किया है।

उपमान वे सादृश्य या उपमाएं हैं जो ज्ञात को अज्ञात से जोड़ते हैं और मौजूदा ज्ञान की वैचारिक प्रणाली को संशोधित और मजबूत करके उसके संबंधों को मजबूत करते हैं। ऐसे उपमान का मुख्य उद्देश्य जटिल अवधारणाओं को पढ़ाने के लिए खुले-आम, जबरदस्ती और दृश्य उपमाओं को शामिल करना और छात्रों को ऐसी जटिल चिकित्सा अवधारणाओं की समझ बढ़ाने के लिए रचनात्मक गतिशील प्रक्रिया में शामिल करना है। लेकिन हमें ऐसी सादृश्यताओं को समझने के बारे में बहुत सावधान रहना होगा, अन्यथा यह गलत अवधारणाओं को जन्म दे सकती हैं। जैसा कि कहा गया है कि "उपमा एक कार की तरह है, यदि आप इसे बहुत दूर ले जाते हैं, तो यह खराब हो जाती है"।

## इन्हें भी देखें
* प्रमाण (भारतीय दर्शन)

श्रेणी:दर्शन
अवंतिसुन्दरी

**अवंतिसुंदरी** संस्कृत काव्यशास्त्र के प्रसिद्ध ग्रंथ काव्यमीमांसा के प्रणेता कविराज राजशेखर की धर्मपत्नी थीं। राजशेखर 880-920 ई. में वर्तमान थे। ये महाराष्ट्र प्रांत के मूल निवासी थे तथा लाट और कान्यकुब्ज देश में इनके जीवन का अधिक भाग व्यतीत हुआ था। इनकी पत्नी अवंतिसुंदरी विदुषी नारी थीं। साहित्यशास्त्र के प्रसंगों में इनके मत उद्धरण के रूप में प्राप्य हैं। संभव है, इन्होंने कुछ स्वतंत्र ग्रंथ भी लिखे हों और वे काल के प्रवाह में नष्ट हो गए हों। राजशेखर ने स्वयं अपनी काव्यमीमांसा में आदरपूर्वक इनके काव्यशास्त्रीय मतों का उल्लेख किया है। काव्यमीमांसा में इनके मत का उल्लेख शब्दपाक, काव्यवस्तुविवेचन और शब्दार्थहरण के प्रसंग में किया गया है। इसके अतिरिक्त इनके संबंध में विशेष ज्ञात नहीं है।

श्रेणी:संस्कृत साहित्यकार
असित

right|thumb|300px|गान्धार से प्राप्त तीसरी/चौथी शताब्दी की पट्टिका जिसमें असित की भविष्यवाणी को दर्शाया गया है। (Rietberg Museum, Zurich; Inv. No. RVI 11)
**असिता** ईसा पूर्व ६ठवीं शताब्दी के एक तपस्वी महर्षि थे जिन्होंने सिद्धार्थ गौतम के जन्म पर उनके असाधारण होने की भविष्यवाणी की थी। ऐसा कहा जाता है कि असित और राजा शुद्धोधन (सिद्धार्थ के पिता) बचपन के साथी थे। सिद्धार्थ के जन्म पर वे पहली बार महल पधारे। शिशु की अद्वितीय महानता और ईश्वरीय गुणों से अवगत असित जब नवजात शिशु से मिले तो उन्होंने शिशु के चरणों में माथा टेका। शिशु के चरण असित की जटाओं में फँस गए। महात्मा रो पड़े। राजा ने पूछा ऐसी शुभ घड़ी में आप रोते क्यों हैं? महात्मा ने कहा मैं बूढ़ा हो गया हूँ और इस होने वाले महापुरुष के ऐश्वर्य से वंचित रहूंगा।

## असित के उल्लेख

*(1) महर्षि कण्व के आश्रम में दुष्यन्त और शकुन्तला के प्रेम विवाह से उत्पन्न पुत्र जो भरत के नाम से विख्यात है। असित, सर्वदमन और भारत दौष्यन्ति इसके अप्रचलित नाम हैं। इनके भरत नाम पर ही इस देश का नाम भारत पड़ा।

*(2) असित काश्यप अथवा असित देवल - एक सूक्तद्रष्टा। कश्यप का पुत्र तथा हिमालय की कन्या एकपर्णा का पति।

## सन्दर्भ
Narada (1 January 2006). The Buddha and His Teachings. Jaico Publishing House. p. 2. ISBN 978-81-7992-617-8.

## बाहरी कड़ियाँ
*असित देवल तथा जैगीषव्य मुनि का जीवनचरित (कृष्णकोश)

श्रेणी:बौद्ध धर्म
आनन्दबोध

**आनंदबोध**, शांकर वेदांत के प्रसिद्ध लेखक। 

ये संभवत: 11वीं अथवा 12वीं शती में विद्यमान थे। इन्होंने शांकर वेदांत पर कम से कम तीन ग्रंथ लिख थे- "न्यायदीपावली", "न्यायमकरंद" और "प्रमाणमाला"। इनमें से "न्यायमकरंद" पर चित्सुख और उनके शिष्य सुखप्रकाश ने क्रमश: "न्यायमकरंद टीका" और "न्यायमकरंद विवेचनी" नामक व्याख्या ग्रंथ लिखे। 

13वीं शती में आनंदज्ञान के गुरु अनुभूतिस्वरूपाचार्य ने भी आनंदबोध के तीनों ग्रंथों पर टीकाएँ लिखीं। इन्होंने कोई मौलिक योगदान नहीं किया। स्वयं आनंदबोध का यह कथन उद्धृत किया जाता है कि उन्होंने अपने समकालीन ग्रंथों से सामग्री एकत्र की। इन्होंने सांख्यकारिका के अनेकात्मवाद का खंडन किया। साथ ही न्याय, मीमांसा और बौद्धमत के भ्रम संबंधी सिद्धांतों का भी खंडन करते हुए उसके अनिर्वचनोयतावाद का समर्थन किया। "अविद्या" से संबंधित आनंदबोध का तर्कणा के संबंध में कहा जाता है कि वह मंडन से ली हुई है। वेदांतमत के परवर्ती लेखकों ने आनंदबोध के तर्कों का अनुसरण किया है; यहाँ तक कि माध्वमत के व्यासतीर्थ ने प्रकाशात्मन के साथ ही आनंदबोध के भी तर्कों का अनुसरण किया है। इससे यह प्रमाणित होता है कि आनंदबोध समकालीन एवं परवर्ती दोनों कालों के लेखकों के लिए प्रेरणास्रोत रहे।

## सन्दर्भ

## बाहरी कड़ियाँ

श्रेणी:दार्शनिक
श्रेणी:हिन्दू दार्शनिक
अवाप्ति

विज्ञान की प्रगति से शिक्षाप्रणाली में भी नवीन विचारधाराओं का जन्म हुआ है। इसमें परीक्षा संबंधी परिवर्तन उल्लेखनीय है। वैज्ञानिकों की धारणा रही है कि लिखितपरीक्षा द्वारा हम परीक्षार्थी के उन गुणों को नापते हैं जिन्हें नापना हमारा ध्येय होता है। इसके अतिरिक्त इस परीक्षा में परीक्षक की निजी भावनाएँ अंग प्रदान करने में विशेष कार्य करती हैं। इन दोनों से रक्षा करने के लिए यह उचित समझा गया कि विषयनिष्ठ परीक्षा ही परीक्षार्थी के मूल्यांकन में सहायक हो सकेगी। इस विचारधारा के फलस्वरूप अमरीका में ई. एल. थार्नडाइक (Edward Lee Thorndike) ने सर्वप्रथम **अवाप्ति**-परीक्षा (अटेनमेंट टेस्ट) के पक्ष में 1904 में एक पुस्तक लिखी। उसके पश्चात् भिन्न-भिन्न देशों के शिक्षाविदों ने भी अपने देश का प्रचार किया। 

उन लोगों का विचार है कि प्रमाणित परीक्षा के लिए अवाप्तिपरीक्षा एक मुख्य साधन है। इस प्रकार की कुछ परीक्षाएँ अध्याय के द्वारा अपने विषय के ज्ञान को नापने के लिए बनाई जाती हैं तथा कुछ विषयनिष्ठ परीक्षाएँ प्रमाणीकृत की जाती हैं और उनके द्वारा एक क्षेत्र के परीक्षार्थियों की योग्यता तुलनात्मक रूप से आसानी से नापी जा सकती है। अवाप्तिपरीक्षा बनाने के पहले परीक्षक को यह स्वयं समझ लेना चाहिए कि वह किस वस्तु को नापना चाहता है। उसे यह भी जान लेना है कि अवाप्तिपरीक्षा परीक्षार्थी के अर्जित ज्ञान को ही नापती है। अवाप्तिपरीक्षा बनाने में आइटम के चुनाव में विशेष ध्यान देना चाहिए। इन्हीं के ऊपर उस परीक्षा की मान्यता निर्भर करती है। किस तरह के आइटम होने चाहिए, इसका ज्ञान "शैक्षिक संख्याशास्त्र" (एजुकेशनल स्टैटिस्टिक्स) से पूर्ण परिचय होने पर ही हो सकता है। आजकल हमारे देश में इस दिशा में कार्य हो रहा है और ऑल इंडिया कौंसिल फॉर सेकंडरी एजुकेशन ने विदेशी विशेषज्ञों द्वारा अध्यापकों के प्रशिक्षण के लिए सुविधाएँ दी हैं।

अवाप्ति
एडवर्ड थार्नडाइक

thumb|350px|एडवर्ड थार्नडाइक (31 अगस्त 1874 – 9 अगस्त 1949)।

**एडवर्ड थार्नडाइक** (Edward Lee Thorndike) (31 अगस्त 1874 – 9 अगस्त 1949) यूएसए के मनोवैज्ञानिक एवं थे जिहोने लगभग अपना पूरा जीवन कैलिफोर्निया विश्वविद्यालय के शिक्षक महाविद्यालय में बिताया। 'पशु व्यवहार' एवं 'सीखने की प्रक्रिया' पर उनका कार्य के आधार पर ही आधुनिक शैक्षिक मनोविज्ञान की वैज्ञानिक नीव पड़ी। उन्होने औद्योगिक समस्याओं के समाधान की दिशा में भी कार्य किया (जैसे कर्मचारी परीक्षा एवं परीक्षण)। वे मनोवैज्ञानिक कॉर्पोरेशन के बोर्ड के सदस्य थे तथा सन् १९१२ में अमेरिकन मनोवैज्ञानिक संघ (American Psychological Association) के अध्यक्ष भी रहे।

## परिचय
एडवर्ड थार्नडाइक ३१ अगस्त 1874 को विलियम्सबर्ग (मैसाचुसेट्स) में उत्पन्न हुए। पशु मनोविज्ञान के गंभीर अध्ययन के अतिरिक्त थार्नडाइक ने सीखने की प्रक्रिया में मानसिक व्यवहार, थकान और पठनक्षमता तथा अन्य कारकों की परीक्षणविधियों के अविष्कार में महत्वपूर्ण योगदान किया। थार्नडाइक ने प्रौढ़शिक्षा अभियान को एक नया और वैज्ञानिक रूप प्रदान किया। मनोवैज्ञानिक परीक्षण की अपनी विधियों द्वारा उसने सीखने की क्षमता और पूर्वार्जित ज्ञान मे भेद स्पष्ट किया और इसमें उसका नाम अग्रगण्य है। 

१८९९ से १९४० तक वह कोलंबिया विश्वविद्यालय के टीचर्स कालेज से संबद्ध रहा। शिक्षा संबंधी विचारों तथा उसकी व्यावहारिकता पर उसकी कृतियों का विशेष प्रभाव पड़ा। ९ अगस्त १९४९ को न्यूयार्क (मांट्रोज) में उसकी मृत्यु हुई। 

उसकी कृतियों में "एडूकेशनल साइकॉलजी" (१९०३), "एनीमल इंटेलीजेंस" (1898), "द साइकालजी ऑव लर्निंग" (१९१४), "द मेजरमेंट ऑव इंटेलीजेंस" (१९२६), "फंडामेंटल्स ऑव लर्निंग" (१९३३), "ह्यूमन नेचर ऐंड द सोशल आर्डर" (१९४०) के नाम उल्लेखनीय हैं।
इन्होंने मनोविज्ञान के जगत में  'प्रयास एव त्रुटि का सिद्धांत ' दिया इस सिद्धांत का उल्लेख उन्होंने अपनी पुस्तक ' एनिमल इंटेलीजेंस (1898) ' में किया और इसका प्रयोग एक भूखी बिल्ली पर किया गया 
इस सिंद्धान्त को अन्य और नामो से जाना जाता है
1. संबंध वाद का सिंद्धान्त
2. योजनवाद का सिंद्धान्त
3. आवर्ती का सिंद्धान्त
4. बंध का सिंद्धान्त
5. हर्ष व दुःख का सिद्धान्त
6. परिश्रम व धैर्य का सिंद्धान्त
7. S.R. सिंद्धान्त
8. उद्दीपन अनुकिर्या का सिंद्धान्त

थार्नडाइक ने भूखी बिल्ली पर प्रयोग किया है भूखी बिल्ली पिंजरे के बाहर उद्दीपक रूपी मछली के टुकड़े को प्राप्त करने का प्रयास करती है और वह त्रुटियां करती है बाद में प्रथम बार गलतीवश पिंजरे के अंदर बनाई पुलिग स्ट्रिंग पर पैर पड़ता है तो पिंजरा खुल जाता है  फिर  वह सहसंबंध बना कर पिंजरा खोल लेती है और खोलना सीख जाती है बार बार ऐसा ही करती है 

## इन्हे भी देखें
* अवाप्ति

## बाहरी कड़ियाँ
* Edward Thorndike biography
* Classics in the history of Psychology - Animal Intelligence by Thorndike
* Edward L. Thorndike at www.nwlink.com

श्रेणी:अमेरिकन मनोवैज्ञानिक
श्रेणी:मनोवैज्ञानिक
श्रेणी:1874 में जन्मे लोग
श्रेणी:१९४९ में निधन
आधुनिक वास्तु

**आधुनिक वास्तु** (Modern architecture) की कुछ विशिष्तताएं देखने को मिलती हैं जैसे - स्वरूप का सरलीकरण, भवन की संरचना एवं 'थीम' से ही अलंकरण का सृजन। 

वास्तुकला का इतिहास में सबसे महत्वपूर्ण आंदोलनों में से, जिसने कमोबेश प्रत्यक्ष रूप से 20वीं शताब्दी की सभी वास्तुकला और शहरी नियोजन को प्रभावित किया, आंदोलन के परास्नातक ले कोर्बुसीयर के रूप में याद किया जाता है, लुडविग मिस वैन डेर रोहे, वाल्टर ग्रोपियस, फ्रैंक लॉयड राइट, अलवर आल्टो, लेकिन इटालियंस जियोवानी मिशेलुची, जियो पोंटी , गुआल्टिएरो गैलमैनिनी, फ्रेंको अल्बिनी। 

## बाहरी कड़ियाँ
* Atomic Age Alliance Volunteer group dedicated to celebrating and preserving Modern architecture
* Lotta Living Message Board Online Community for fans of Mid-century modern, Googie, International, Art Deco, 20th century architecture culture and design
* Graphic and chronological vision of modern architecture through its houses.
* Famous architects - Biographies of well-known architects, almost all of the Modern Movement.
* Architecture and Modernism
* World Monuments Fund Modernism at Risk
* "Preservation of Modern Buildings" edition of ''AIA Architect''
* Modern architecture & design news
* Short film on the reinforced concrete buildings that the pioneering early Modernist Berthold Lubetkin designed for Dudley Zoo in the 1930s
* Brussels50s60s.be,Overview of the architecture of the 1950s and 1960s in Brussels

श्रेणी:वास्तु
ननकाना साहिब

right|thumb|300px|ननकाना साहिब गुरुद्वारा

**ननकाना साहिब**, पाकिस्तान के पंजाब प्रान्त में स्थित एक शहर है। इसका वर्तमान नाम सिखों के पहले गुरू गुरू नानक देव जी के नाम पर पड़ा है। इसका पुराना नाम 'राय-भोई-दी-तलवंडी' था। यह लाहौर से ८० किमी दक्षिण-पश्चिम में स्थित है। इसकी जनसंख्या ६०,००० है। चूंकि यह स्थान गुरू नानक देव का जन्मस्थान है, यह सिखों का पवित्र ऐतिहासिक स्थान (तीर्थ) है। यह विश्व भर के सिखों का प्रसिद्ध तीर्थस्थल है। यहाँ का गुरुद्वारा साहिब बहुत प्रसिद्ध है।

महाराजा रणजीत सिंह ने गुरु नानकदेव के जन्म स्थान पर गुरुद्वारा का निर्माण कराया था।

## परिचय
गुरु नानक जी का जन्म स्थान होने के कारण यह स्थान सिख मत के सबसे पवित्र स्थलों में से एक है। यहां भव्य एवं दिव्य गुरुद्वारा है। गुरुग्रंथ साहिब के प्रकाश स्थान के चारों ओर लम्बी चौड़ी परिक्रमा है। गुरुग्रंथ साहिब को मत्था टेककर श्रद्धालु इसी परिक्रमा में बैठकर शबद-कीर्तन का आनन्द लेते हैं। परिक्रमा में गुरु नानकदेव जी से संबंधित कई सुन्दर पेंटिग लगी हुई हैं। ननकाना साहिब में सुबह तीन बजे से ही श्रद्धालुओं का तांता लग जाता है। रंग-बिरंगी रोशनियों से जगमग करता ननकाना साहिब एक स्वर्गिक नजारा प्रस्तुत करता है। पवित्र सरोवर में स्नान करने वालों का सैलाब उमड़ पड़ता है। रागी साहिबान द्वारा गुरुवाणी के शबद कीर्तन का प्रवाह रात तक चलता रहता है। हॉल में बैठकर श्रद्धालु लंगर छकते हैं। पहले पंगत फिर संगत की शानदार प्रथा ढेरों गुण समेटे हुए है।

## गुरु पर्व पर निराली छटा
दुनियाभर से हजारों हिन्दू, सिख गुरु पर्व से कुछ दिन पहले ननकाना साहिब पहुंचते हैं और दस दिन यहां रहकर विभिन्न समारोहों में भाग लेते हैं। शानदार नगर कीर्तन निकाला जाता है। यात्रियों के ठहरने के लिए यहां कई सराय हैं। यह पाकिस्तान के सबसे तेज गति से विकसित होने वाले स्थानों में से एक है। गुरु नानकदेव के जन्म के समय इस जगह को **'रायपुर**' के नाम से भी जाना जाता था। उस समय राय बुलर भट्टी इस इलाके का शासक था और बाबा नानक के पिता उसके कर्मचारी थे। गुरु नानकदेव की आध्यात्मिक रुचियों को सबसे पहले उनकी बहन नानकी और राय बुलर भट्टी ने ही पहचाना। राय बुलर ने तलवंडी शहर के आसपास की 20 हजार एकड़ जमीन गुरु नानकदेव को उपहार में दी थी, जिसे 'ननकाना साहिब' कहा जाने लगा।

ननकाना साहिब के आसपास 'गुरुद्वारा जन्मस्थान' सहित नौ गुरुद्वारे हैं। ये सभी गुरु नानकदेव जी के जीवन के महत्त्वपूर्ण पहलुओं से संबंधित हैं। जिस स्थान पर नानकजी को पढ़ने के लिए पाठशाला भेजा गया, वहां आज पट्टी साहिब गुरुद्वारा शोभायमान है।

## बाहरी कड़ियाँ

श्रेणी:सिख धर्म
श्रेणी:पाकिस्तान
श्रेणी:सिख तीर्थ

श्रेणी:गुरु नानक देव
ओपनसोलारिस

thumb|OpenSolaris 2008|
**OpenSolaris** एक ओपन सोर्स ऑपरेटिंग है Sun Microsystems Solaris पर आधारित प्रणाली है। यह भी Sun द्वारा शुरू की चारों ओर एक डेवलपर और उपयोगकर्ता समुदाय के निर्माण परियोजना का नाम है।

OpenSolaris Unix System V Release 4 से प्राप्त, महत्वपूर्ण Sun द्वारा किए गए संशोधनों के साथ है, क्योंकि यह 1994 में उस कोड के अधिकार खरीदे. यह केवल मुक्त स्रोत प्रणाली वी व्युत्पन्न उपलब्ध है। खुला घटकों के विकास के अंतर्गत नवीनतम रिलीज Solaris के स्नैपशॉट हैं। Sun की घोषणा की है कि इसकी वाणिज्यिक Solaris ऑपरेटिंग सिस्टम के भविष्य के संस्करणों OpenSolaris परियोजना से प्रौद्योगिकी पर आधारित होगा। 

श्रेणी:प्रचालन तंत्र
सोलेसिस

thumb|सोलेसिस का मुख्य स्थान
**सोलेसिस** एक कम्प्युटर संचालन प्रणाली है, जिसे सन माइक्रोसिस्टम ने बनाया था। पहले इस संचालन प्रणाली के बनाने का स्रोत को गुप्त रखा गया था। बाद में जब इस संचालन प्रणाली को सन माइक्रोसिस्टम ने बंद कर दिया उसके पश्चात इसके स्रोत को प्रकाशित किया गया और सभी के उपयोग के लिए खोला गया।

## सन्दर्भ

## बाहरी कड़ियाँ

श्रेणी:प्रचालन तंत्र
अन्विताभिधानवाद

कुमारिल भट्ट के शिष्य प्रभाकर ने अपने गुरु के अभिहितान्वयवाद 
के विरुद्ध सबसे पहले इस मत का प्रतिपादन किया। आगे चल कर उनके इस बात से कई लोग जुड़े। "प्रभाकर मीमांसा" में माना गया है कि अर्थ का ज्ञान केवल शब्द से नहीं, विधिवाक्य से होता है। जो शब्द किसी आज्ञापरक वाक्य में आया हो उसी शब्द की सार्थकता है। वाक्यसे बहिष्कृत शब्द का कोई अर्थ नहीं। "घड़ा" शब्द का तब तक कोई अर्थ नहीं है जब तक इसका ("घड़ा लाओ" जैसे आज्ञार्थक) वाक्य में प्रयोग नहीं हुआ है। इसी सिद्धांत को **अन्विताभिधानवाद** कहते हैं अर्थात् हम कह सकते हैं कि इन्होंने माना कि वाक्य अपने आप में सार्थक है उसे सार्थक शब्दों के योग से बनाने की आवश्यकता नहीं।

इस सिद्धांत के अनुसार जब शब्द आज्ञार्थक वाक्य में अन्य शब्दों से अन्वित (संबंधित) होता है तभी वह अर्थविशेष का अभिधान करता है। प्रत्येक शब्द अर्थ का बोध कराने में अक्षम है किंतु व्यवहार के कारण शब्द का अर्थ सीमित हो जाता है। शब्दार्थ की इस सीमा का ज्ञान व्यवहार से ही होगा और भाषा में व्यवहार वाक्य के माध्यम से ही व्यक्त होता है, अत: शब्द का अर्थ वाक्य पर अवलंबित रहता है। इस सिद्धांत के अनुसार वाक्य ही भाषा की इकाई है।

## इन्हें भी देखें
* मीमांसा
## संदर्भ
अन्विताभिधानवाद
श्रेणी:दार्शनिक सिद्धान्त
श्रेणी:दार्शनिक तर्क
धर्म महामात्र

प्राचीन भारत के शासन-व्यवस्था में **धर्म महामात्र** या **धम्म महामात्र** नामक कर्मचारी होते थे जिनका कार्य 'धर्मानुशासन्' स्थापित करना होता था।

कौटिल्य के अर्थशास्त्र में "धर्म महामात्र" जैसे कर्मचारियों का उल्लेख न होना इस बात का सूचक है कि ये कर्मचारी चंद्रगुप्त मौर्य के बाद ही धर्म की अभिवृद्धि के लिए नियुक्त किए गए होंगे। अशोक के पंचम शिला लेख ने इसकी पुष्टि भी हो जाती है जिसमें कहा गया है कि उसने धर्मानुशासन के निमित्त अपने शासन के 14वें वर्ष (लगभग 260 ई. पू.) में "धम्म महामात्र" (संस्कृत : धर्म महामात्र) नामक राजकर्मचारी नियुक्त किए। ये कर्मचारी पहले कभी राज्य में नियुक्त नहीं किए गए थे।

पंचम अभिलेख में धर्म महामात्रों का कर्तव्य भी निर्दिष्ट किया गया है, जो इस प्रकार है- 

* धर्म का संस्थापन;

* धर्म का प्रचार;

* धर्म में श्रद्धा रखनेवाले व्यक्तियों की रक्षा करना;

* श्रमण अथवा ब्राह्मण सभी वर्गों की आवश्यकताओं का ध्यान रखना;

* पीड़ित लोगों की विशेष देखरेख करना और उन्हें सामयिक सहायता देना।

शासकीय व्यवहार में धर्म महामात्रों का कार्य अत्यंत सराहनीय था; क्योंकि वह केवल समाज के अवांछनीय तत्वों का निरोध ही नहीं करते थे, बल्कि अपने मृदु व्यवहार और ज्ञान से धर्म की मर्यादा स्थापित करने में शासन की शक्ति सुदृढ़ करते थे। इससे यह स्पष्ट है कि धर्म महामात्र की कोई अन्य व्याख्या- जैसा डॉ॰ विंसेट स्मिथ आदि विद्वानों ने की है- स्मिथ ने धर्म महामात्र से "धर्मनिरीक्षक" (सेंसर) का अभिप्राय लिया है- उचित नहीं है।

श्रेणी:प्राचीन भारत
श्रेणी:धर्म
श्रेणी:राजनीति
विष्णु यश

हिन्दू धर्म की मान्यताओं के अनुसार कलियुग के अन्त में इक्कीसवीं बार **विष्णु यश** नामक ब्राह्मण के घर भगवान का कल्कि अवतार होगा।
श्रेणी:विष्णु अवतार
खाड़ी रुपया

**गल्फ़ रुपी** मई १९५९ में भारत के रिज़र्व बैंक ने खाड़ी देशों में विनिमय हेतु एक विशेष मुद्रा निकाली जिसे *गल्फ़ रुपी* (खाड़ी का रुपया) नाम दिया गया। इसे क़तर, बहरीन तथा कुवैत में मुद्रा के तौर पर प्रयोग किया गया। आरंभ में इसका मूल्य लगभग १३.३३ ब्रिटिश पाउंड के बराबर रखा गया। 1960 के दशक में अपनी स्वतंत्रता तथा १९६६ में रुपये के अवमूल्यन करने के बाद खाड़ी के देश अपनी मुद्राएँ (दीनार) ख़ुद छापने लगे। इसी समय ये देश पूर्ण स्वायत्त भी हो रहे थे।

## बाहरी कड़ियाँ
* गल्फ़ रुपी का इतिहास (अंग्रेज़ी में)

श्रेणी:रुपया
जुगाड़

thumb|250px|'जुगाड़' : एक सवारी गाड़ी जिसे सिंचाई के लिये प्रयुक्त पम्प-सेट के इंजन का उपयोग करके बनाया गया है।
**जुगाड़** भारत में उन वस्तुओं या औजारों को कहते हैं जो आसानी से आसपास उपलब्ध सामानों का उपयोग करके बनायी जाती हैं। आम लोगों को ज्ञात सरल विधियों के उपयोग से काम बना लेना भी 'जुगाड़' कहलाता है। अर्थात् मानक विधि से हटकर अलग विधि (किन्तु सरल और सस्ती विधि) से कोई काम किया जाय या कोई सामान बनाया जाय तो उस विधि या सामान को 'जुगाड़' कहते हैं।

जब 'मानक संसाधनों' का अभाव हो या वे बहुत महगें हों तो 'कामचलाऊ ढंग' से कुछ करके काम निकाल लेने को भी जुगाड़ कहते हैं। 

भारत के कई भागों में मोटरसायकिल या पम्पिंग सेट इंजन के प्रयोग से बनी सस्ती गाड़ी 'जुगाड़' के नाम से जानी जाती है। इसमें डीजल इंजन का प्रयोग कर एक कामचलाऊ गाड़ी बनाई जाती है, जो गाँव-कस्बों में माल ढोने, सवारियों के आवागमन इत्यादि में प्रयोग की जाती है। सर्वप्रथम इस जुगाड़ गाड़ी को बनाने वाले मुजफ्फरनगर के ग्राम काकड़ा के दो भाई राजकुमार तथा मांगेराम उपाध्याय थे जो सन 1985 में जुगाड़ को रोड पर सार्वजनिक चलाने के जुर्म में मांगेराम उपाध्याय मुजफ्फरनगर शहर कोतवाली में गिरफ्तार होकर जेल भी गए थे उसके बाद सरकारी कागजों में इस गाड़ी का नाम जुगाड़ रख दिया गया।।।।

'जुगाड़' शब्द का प्रयोग हिन्दी के अलावा अन्य भारतीय भाषाओं में भी होता है। भारतीय मूल के विदेशों में बसे लोग भी इस शब्द का खूब प्रयोग करते हैं।


चित्र:Jugad 02.jpg
चित्र:Jugad 03.jpg


## बाहरी कड़ियाँ
* कामयाबी के लिए भारतीयों की तरह करें जुगाड़... 

श्रेणी:उत्तर प्रदेश
श्रेणी:वाहन
श्रेणी:नवाचार
अपररूपता

right|thumb|300px|हीरा और ग्रेफाइट, कार्बन के दो प्रमुख अपरूप हैं ; ये दोनों एक ही तत्त्व के शुद्ध रूप होने के बावजूद, संरचना में अलग-अलग होते हैं।
जब एक ही तत्व कई रूपों में मिलता है तो तत्त्व के इस गुण को **अपरूपता** (एलॉट्रोपी) कहते हैं और उसके विभिन्न रूपों को उस तत्त्व का घन संरचना (austenite)अपरूप कहते हैं। जैसे कार्बन के विभिन्न अपरूप हीरा (डायमंड), ग्रेफाइट, कोयला (कोल), कोक, चारकोल या काष्ठकोयला, अस्थिकोयला (बोनब्लैक), काजल, कार्बन ब्लैक, गैस कार्बन और पेट्रोलियम कोक, तथा चीनी कोयला, इत्यादि हैं। कार्बन के अतिरिक्त आक्सीजन, गंधक, फॉस्फोरस आदि भी अपरूपों में पाए जाते हैं।
अपरूप एक ही तत्त्व के विभिन्न संरचनात्मक रूप हैं और काफी अलग भौतिक गुणों और रासायनिक व्यवहार का प्रदर्शन कर सकते हैं। बहुरूपी रूपों के बीच परिवर्तन कुछ विशेष कारकों अर्थात् दाब, प्रकाश व ताप के प्रभाव से शुरू होता है। इसलिए, विशेष अपरूपों की स्थिरता विशेष परिस्थितियों पर निर्भर करती है। उदाहरण के लिए, काय केंद्रित घन संरचना (फेराइट) से लोहे का परिवर्तन कर फलक केंद्रित घन संरचना (ऑस्टेनाइट) में करने के लिए 906 डिग्री सेल्सियस से ऊपर और टिन का परिवर्तन धात्विक टिन से अर्धचालक टिन में करने के लिए उसे 13.2 डिग्री सेल्सियस से नीचे लाना पड़ता है। विभिन्न रासायनिक व्यवहार वाले अपरूपों का एक उदाहरण ओजोन (O3) है जो अपने अपरूप डाई आक्सीजन(O2) की तुलना में ज्यादा शक्तिशाली ऑक्सीकारक है।

## बाहरी कड़ियाँ
* https://web.archive.org/web/20080131061355/http://www.physics.uoguelph.ca/summer/scor/articles/scor40.htm
* https://web.archive.org/web/20100211125043/http://www.chemistryexplained.com/A-Ar/Allotropes.html

अपरूपता
*
श्रेणी:भौतिक रसायन
गैस प्रदीपन

thumb
**गैस प्रदीपन** (Gas lighting) का आशय किसी गैसीय ईंधन को जलाकर प्रकाश उत्पन्न करने की प्रौद्योगिकी से है। इसमें हाइड्रोजन, मिथेन, कार्बन मोनोऑक्साइड, प्रोपेन, ब्यूटेन, एसिटिलीन और इथिलीन सहित अन्य गैसीय ईंधन प्रयोग किये जाते हैं। जब तक बिजली का प्रयोग आर्थिक और तकनीकी रूप से व्यापक नहीं हो पाया था, तब तक नगरों और उपनगरों में प्रकाश करने (प्रदीपन) के लिये गैसों का ही सर्वाधिक प्रयोग होता था।
## नाट्य प्रयोग

श्रेणी:प्रदीपन
श्रेणी:दीप
श्रेणी:गैस प्रौद्योगिकी
क्रोमियम आयोडाइड

**क्रोमियम आयोडाइड** एक अकार्बनिक यौगिक है।

श्रेणी:अकार्बनिक यौगिक
श्रेणी:आयोडाइड
श्रेणी:क्रोमियम यौगिक
श्रेणी:धातु हैलाइड
अरारोट

**अरारोट**, (अंग्रेज़ी:ऍरोरूट) जिसका वैज्ञानिक नाम 'मैरेंटा अरुंडिनेशी' (*Maranta arundinacea*) होता है, एक बहुवर्षी पौधा होता है। यह वर्षा वन का आवासी है। इसके राइज़ोम से प्राप्त होने वाले खाद्य मंड (स्टार्च) को भी अरारोट ही कहा जाता है। आयुर्वेद के अनुसार अरारोट सही पोषणकर्ता, शान्तिदायक, सुपाच्य, स्नेहजनक, सौम्य, विबन्ध (कब्ज) नाशक, दस्तावर होता है। पित्तजन्य रोग, आंखों के रोग, जलन, सिरदर्द, खूनी बवासीर और रक्तपिक्त आदि रोगों में सेवन किया जाता है। कमजोर रोगियों और बालकों के लिए यह काफी लाभदायक है यह आंत्र और मूत्राशय सम्बन्धी रोगों के बाद की कमजोरी में यह आराम पहुंचाता है।

विभिन्न भाषाओं में इसके कई नाम हैं। हिन्दी में अरारोट, बिलायती तीखुर, मराठी में आरारूट, बंगला में ओरारूट, तवक्षीर,गुजराती में तवखार, अरारोट; अंग्रेज़ी में ऍरोरूट, वेस्ट इण्डियन ऍरोरूट कहते हैं।

अरारूट अथवा अरारोट (अंग्रेजी में ऐरोरूट) एक प्रकार का स्टार्च या मंड है जो कुछ पौधों की कंदिल (ट्यूबरस) जड़ों से प्राप्त होता है। इनमें मरेंटसी कुल का सामान्य शिशुमूल (मरंटा अरंडिनेसिया) नामक पौधा मुख्य है। यह दीर्घजीवी शाकीय पौधा है जो मुख्यत: उष्ण देशों में पाया जाता है। इसकी जड़ों में स्टार्च के रूप में खाद्य पदार्थ संचित रहता है। १० से १२ महीने तक के, पूर्ण वृद्धिप्राप्त पौधे की जड़ में प्राय: २६ प्रतिशत स्टार्च, ६५ प्रतिशत जल और शेष ९ प्रतिशत में अन्य खनिज लवण, रेशे इत्यादि होते हैं। मरंटा अरंडिनेसिया के अतिरिक्त, मैनीहार युटिलिस्मा, कुरकुमा अंगुस्टीफोलिया, लेसिया पिनेटीफ़िडा और ऐरम मैकुलेटम से भी अरारूट प्राप्त होता है।

## अरारूट निकालने की विधि
कंदिल जड़ों को निकालकर अच्छी तरह धोने के पश्चात्‌ उनका छिलका निकाल दिया जाता है। फिर उन्हें अच्छी तरह पीसकर दूधिया लुगदी बना ली जाती है। तब लुगदी को अच्छी तरह धोया जाता है, जिससे जड़ का रेशेदार भाग अलग हो जाता है। यह फेंक दिया जाता है। बचे हुए दूधिया भाग को, जिसमें मुख्यतया स्टार्च रहता है, महीन चलनी या मोटे कपड़े पर डालकर उसमें का पानी निकाल दिया जाता है। बचा हुआ सफेद भाग स्टार्च होता है जिसे पानी से फिर भली-भाँति धो तथा सुखाकर अंत में पीस लिया जाता है। इसी रूप में अरारूट बाजार में बिकता है।

अरारूट का स्टार्च बहुत छोटे दानों का और सुगमता से पचनेवाला होता है। इस गुण के कारण इसका उपयोग बच्चों तथा रोगियों के भोजन के लिए विशेष रूप से होता है।

अरारूट के नाम पर बाजार में बिकनेवाले पदार्थ बहुधा या तो कृत्रिम होते हैं या उनमें अनेक प्रकार की मिलावटें होती हैं। कभी-कभी आलू, चावल, साबूदाना या ऐसी ही अन्य वस्तुओं के महीन पिसे हुए आटे अरारूट के नाम पर बिकते हैं या इन्हें शुद्ध अरारूट के साथ विभिन्न मात्रा में मिलाकर बेचा जाता है। कृत्रिम या मिलावटी अरारूट को सूक्ष्मदर्शी द्वारा निरीक्षण करके पहचाना जा सकता है।

## सन्दर्भ

# इन्हें भी देखें
*तीखुर

श्रेणी:मैरांटा
श्रेणी:जड़ सब्जी
श्रेणी:मूल
काच (गुप्तवंश का एक शासक)

**काच** गुप्तवंश का शासक (?) था, जिसका नाम कुछ स्वर्णमुद्रओं पर खुदा मिलता है। इन मुद्राओं पर सामने बाएँ हाथ में चक्रध्वज लिए खड़े राजा की आकृति मिलती है। उसके बाएँ हाथ के नीचे गुप्ताकालीन ब्राह्मी लिपि में राजा का नाम "काच" लिखा रहता है। मुद्रा पर वर्तुलाकार ब्राह्मी लेख "काचो गामवजित्य दिवं कर्मभिरुत्तमै: जयति" मिलता है, जिसका अर्थ है "पृथ्वी को जीतकर काच पुण्यकर्मों द्वारा स्वर्ग की विजय करता है।" सिक्के के पीछे लक्ष्मी की आकृति तथा "सर्व्वराजोच्छेत्ता" (सब राजाओं को नष्ट करनेवाला) ब्राह्मी लेख रहता है।

ये सिक्के गुप्त सम्राट समुद्रगुप्त के सिक्कों से बहुत मिलते हैं। "सर्व्वराजोच्छेत्ता" विरुद गुप्तवंश के अभिलेखों में समुद्रगुप्त के लिए प्रयुक्त हुआ है। अत: कुछ विद्वान् समुद्रगुप्त का ही दूसरा नाम "काच" मानकर उक्त सिक्कों को उसी का घोषित करते हैं। परंतु इसे ठीक नहीं कहा जा सकता। समुद्रगुप्त के सिक्कों पर उसका नाम "समुद्र" मिलता है न कि काच। दूसरे, चक्रध्वज चिह्न काच के अतिरिक्त समुद्रगुप्त या अन्य किसी गुप्त शासक के सिक्कों पर नहीं मिलता।

हाल में रामगुप्त नामक शासक की कुछ ताम्रमुद्राओं के मिलने से तथा उसका नाम साहित्य एवं अन्य प्रमाणों से ज्ञात होने के कारण कुछ लोग इसी रामगुप्त को काच समझते हैं। परंतु यह भी युक्तिसंगत नहीं जान पड़ता। काच तथा रामगुप्त के सिक्के एक दूसरे से नितांत भिन्न हैं। प्रतीत होता है कि गुप्त शासक चंद्रगुप्त प्रथम की मृत्यु के बाद काच नाम के किसी शक्तिशाली व्यक्ति ने पाटिलिपुत्र की गुप्तवंशी गद्दी पर अधिकार कर लिया और उसी ने काचांकित उक्त मुद्राएँ प्रचलित कीं।

काच
काच
मेहंदी

**मेहंदी** जिसे **[[हिना]]** भी कहते हैं, दक्षिण एशिया में प्रयोग किया जाने वाला शरीर को सजाने का एक साधन होता है। इसे हाथों, पैरों, बाजुओं आदि पर लगाया जाता है। 1990 के दशक से ये पश्चिमी देशों में भी चलन में आया है।

**मेहंदी** का प्रचलन आज के इस नए युग में ही नहीं बल्कि काफी समय पहले से हो रहा है। आज भी सभी लड़कियां और औरतें इसे बड़े चाव से लगाती है, यहाँ तक की लड़कियां और औरतें ही नहीं कई पुरुष भी **मेहंदी** के बड़े शौकीन होते है हमारी भारतीय परंपरा में मेहंदी का प्रचलन काफी पुराने समय से होता आ रहा है, क्योंकि मेहंदी नारी श्रृंगार का एक अभिन्न अंग है जिसके बिना हर रीति-रिवाज अधुरा माना जाता है।

मेहंदी ओलगाने के लिये हिना नामक पौधे/झाड़ी की पत्तियों को सुखाकर पीसा जाता है। फिर उसका पेस्ट लगाया जाता है। कुछ घंटे लगने पर ये रच कर लाल-मैरून रंग देता है, जो लगभग सप्ताह भर चलता है।

2013 के एक अध्ययन के अनुसार, 4,000 से अधिक वर्षों से मेंहदी का उपयोग त्वचा (साथ ही बालों और नाखूनों) के लिए डाई के रूप में किया जाता रहा है।

भारतीय परंपरा में मेहंदी आमतौर पर हिंदू शादियों और त्योहारों जैसे करवा चौथ, वट पूर्णिमा, दिवाली, भाई दूज, नवरात्रि, दुर्गा पूजा और तीज के दौरान लगाई जाती है। दक्षिण एशिया में मुसलमान मुस्लिम शादियों, ईद-उल-फितर और ईद-उल-जुहा जैसे त्योहारों के दौरान भी मेहंदी लगाते हैं।

## चित्र दीर्घा

## इन्हें भी देखें
* हिना

## सन्दर्भ

श्रेणी:शारीरिक सज्जा
श्रेणी:भारतीय संस्कृति
श्रेणी:विवाह
श्रेणी:भारतीय कला
हिना

**हिना** या **हीना** (अरबी:حــنــا, pronounced /ħinnaːʔ/ )एक पुष्पीय पौधा होता है जिसका वैज्ञानिक नाम लॉसोनिया इनर्मिस है। इसे त्वचा, बाल, नाखून, चमड़ा और ऊन रंगने के काम में प्रयोग किया जाटा है। इससे ही मेहंदी भी लगायी जाती है।

मेंहदी (henna) का वानस्पतिक नाम 'लॉसोनिया इनर्मिस' (lawsonia inermis) है और यह लिथेसिई (lythraceae) कुल का काँटेदार पौधा है। यह उत्तरी अफ्रीका, अरब देश, भारत तथा पूर्वी द्वीप समूह में पाया जाता है। अधिकतर घरों के सामने की बाटिका अथवा बागों में इसकी बाड़ लगाई जाती है जिसकी ऊँचाई आठ दस फुट तक हो जाती है और यह झाड़ी का रूप धारण कर लेती है। कभी कभी जंगली रूप से यह ताल तलैयों के किनारे भी उग आती है। टहनियों को काटकर भूमि में गाड़ देने से ही नए पौधे लग जाते हैं। इसके छोटे सफेद अथवा हलके पीले रंग के फूल गुच्छों में निकलते हैं, जो वातावरण को, विशेषत: रात्रि में अपनी भीनी महक से सुगंधित करते हैं। फूलों को सुखाकर सुगंधित तेल भी निकाला जाता है। इसकी छोटी चिकनी पत्तियों को पीसकर एक प्रकार का लेप बनाते हैं, जिसे स्त्रियाँ नाखून, हाथ, पैर तथा उँगलियों पर श्रृंगार हेतु कई अभिकल्पों में रचाती हैं। लेप को लगाने के कुछ घंटों के बाद धो देने पर लगाया हुआ स्थान लाल, या नारंगी रंग में रंग जाता है जो तीन चार सप्ताह तक नहीं छूटता। पत्तियों को पीसकर भी रख लिया जाता है, जिसे गरम पानी में मिलाकर रंग देने वाला लेप तैयार किया जा सकता है। इसपौधे की छाल तथा पत्तियाँ दवा में प्रयुक्त होती हैं।

## चित्र दीर्घा

Image:Small Lawsonia inermis Plant.png|
Image:Henna Istanbul.jpg|
Image:Henna for hair.jpg|
Image:Mehandi.jpg|thumb|
Image:Indian Mehndi use for getdolledup.jpg|thumb|
Image:Lawsonia inermis (3709421769).jpg|अंगूठाकार|


## सन्दर्भ

## बाहरी कड़ियाँ

श्रेणी:शारीरिक सज्जा
श्रेणी:हर्बल रंग
श्रेणी:केशसज्जा
यान मार्टल

**यान मार्टल** (जन्म २५ जून १९६३) स्पेन में जन्मे कनैडियन लेखक हैं, जिनकी सबसे प्रसिद्ध कृति *[[लाइफ़ ऑफ़ पाई]]* के लिए इन्हें मैन बुकर पुरस्कार मिला है। 

इनका जन्म सालामांका, स्पेन में हुआ था, लेकिन कोस्टा रीका, फ्रांस, मेक्सिको और कनाडा में पले बढ़े। इन्होंने पोर्ट होप, ऑण्टारिओ के ट्रिनिटी कॉलेज स्कूल में शिक्षा पाई। इस दौरान इन्होंने लेखन का कौशल संवारा। इन्होंने ट्रेंट युनिवर्सिटी से दर्शन की पढ़ाई की और फिर सारा संसार घूमे, विशेषतया ईरान, तुर्की और भारत। इन्होंने१३ महीने भारत में गुजारे और यहाँ मन्दिर, गिरजाघर, मस्जिद और चिड़ियाघर घूमे। इसके बाद इन्होंने २ वर्ष धार्मिक ग्रंथों का अध्ययन किया और समाज से बहिष्कृत लोगों की कहानियाँ पढ़ीं।

इन्हें बचपन मे ही पढ़ने का बहुत शौक था, अल्फ़ोंस दौदे की *ल पति शोज़* (फ्रांसीसी: *Le Petit Chose*, छोटी सी चीज़) इन्हें बहुत पसंद थी। यान ने दांते की डिवाइन कॉमेडी को संसार की सबसे प्रभावशाली पुस्तक माना है। 

यान की पहली कृति *सेवन स्टोरीज़* (अंग्रेजी: Seven Stories, सात कहानियाँ) १९९३ में प्रकाशित हुई। २००१ में इन्होंने *लाइफ़ ऑफ़ पाई* (पाई का जीवन) प्रकाशित की, जिसे वर्ष २००२ का मैन बुकर पुरस्कार मिला। इस पुस्तक को २००३ की कैनेडा रीड्स प्रतियोगिता में चुना गया। 

यान सास्कातून, सास्काचवान में सप्तम्बर २००३ से एक साल तक एक सार्वजनिक पुस्तकालय में राइटर-इन-रेज़िडेंस रहे। इन्होंने टोरंटो की रॉयल कंज़रवेटरी ऑफ़ म्यूज़िक के कम्पोज़र-इन-रेज़िडेंस ओमार डैनियल के साथ मिलकर *यू आर वेयर यू आर* (तुम जहाँ हो वहीं हो) नामक संगीतमय रचना रची, जिसमें आम दिनों की आम बातचीत को वाक्यों में पिरोया गया है। नवम्बर २००५ में युनिवर्सिटी ऑफ़ सास्काचवान ने इन्हें स्कालर-इन-रेज़िडेंस घोषित किया।

इनका अगला उपन्यास *बीट्रिस और वर्जिल* होलोकास्ट पर आधारित होगा। इसके अलावा ये *वाट इज़ [[स्टीफन हार्पर|स्टीफ़न हार्पर]] रीडिंग* (स्टीफ़न हार्पर क्या पढ़ रहे हैं) नामक प्रोजेक्ट पर काम कर रहे हैं, जिसमें ये कनाडा के प्रधान मंत्री को हर दो हफ्ते में एक किताब भेजते हैं, एक छोटे व्याख्यात्मक नोट के साथ।

## पुरस्कार
* २००२ मैन बुकर पुरस्कार विजेता
* २००१ ह्यू मैकलैनन पुरस्कार विजेता
* २००१ गवर्नर जनरल पुरस्कार की अंतिम सूची में 
* बुक्स इन कैनेडा फ़र्स्ट नावेल अवार्ड की अंतिम सूची में
* लघुकथा *द फ़ैक्ट्स बिहाइंड द हैलसिंकी रोकामाटिओस* (अंग्रेजी: "The Facts behind the Helsinki Roccamatios") के लिए १९९१ जर्नी पुरस्कार

## सन्दर्भ

## बाहरी कड़ियाँ
* 
* द कनैडियन एन्साइक्लोपीडिया में यान मार्टल
* वाट इज़ स्टीफ़न हार्पर रीडिंग?

श्रेणी:उपन्यासकार
श्रेणी:बुकर पुरस्कार विजेता
श्रेणी:कनाडा के लेखक
सुखसागर

**सुखसागर**, मुंशी सदासुखलाल द्वारा रचित एक हिन्दी ग्रन्थ है। यह हिंदी की प्रारम्भिक कृतियों में से एक है। खड़ीबोली गद्य को बढ़ने हेतु सदासुखलाल का महत्वपूर्ण स्थान है। वस्तुतः सुखसागर श्रीमद्भागवत महापुराण के दसवें स्कन्ध का एक लोकप्रिय हिंदी अनुवाद है। इसमें भगवान श्रीकृष्ण की लीलाओं, भक्ति और मोक्ष के मार्ग का वर्णन है, जिसे शुकदेव जी ने महाराज परीक्षित को सुनाया था।

सुखसागर में भक्ति की प्रधानता है। अतः यत्र-तत्र भगवान श्रीकृष्ण को भगवान् सिद्ध करते हुए उनकी भक्ति को ही परम लक्ष्य तथा मोक्ष प्राप्ति का मुख्य साधन माना गया है।

व्यासपुत्र शुकदेव जी द्वारा महाराज परीक्षित को सुनाई गई मोक्षदायी पावन कथा है सुख सागर। ध्यातव्य है कि श्रीमद्भागवत महापुराण मूलरूप से संस्कृत में लिखा गया है। इसीलिए हिंदी भाषी जिज्ञासुओं के लिए विद्वान महापुरुषों ने ‘शुक सागर’ की रचना की। यही ‘शुक सागर’ लोगों के बीच ‘सुख सागर के रूप में प्रसिद्ध हो गया। इसकी भाषा-शैली अत्यंत साधारण है। कृष्ण भक्तों के लिए यह पुस्तक आराधना है।

## इन्हें भी देखें
*प्रेमसागर -- जो खड़ी बोली का एक अन्य प्ररम्भिक ग्रन्थ है। (लल्लू लाल द्वारा रचित)

## बाहरी कड़ियाँ
*सुखसागर (माखनलाल खत्री, पण्डित जोखूराम तथा जगन्नाथ प्रसाद एवं अन्य द्वारा १९५१ में श्रीमदभागवत के बारहों स्कन्धों का हिन्दी अनुवाद, सन १९५१ में प्रकाशित)
*सुखसागर (१९२३ में प्रकाशित, भागवत के बारहों स्कन्धों का अनुवाद)
*सुखसागर (माखनलाल खत्री द्वारा रचित)

श्रेणी:हिन्दी ग्रन्थ
बेल

* लता: बेलें इत्यादि, पौधों का एक रूप
* बिल्व: एक फल
* औषधि: एक दुर्लभ जड़ी बूटी वाला पौधा है ।
हल्लौर

**हल्लौर** (Hallaur) भारत के उत्तर प्रदेश राज्य के सिद्धार्थनगर ज़िले में स्थित एक नगर है।

## इन्हें भी देखें
* सिद्धार्थनगर ज़िला

## सन्दर्भ

श्रेणी:सिद्धार्थनगर ज़िला
श्रेणी:उत्तर प्रदेश के नगर
श्रेणी:सिद्धार्थनगर ज़िले के नगर
ऑप्टिकल शीट

thumb|ऑप्टिकल उत्तर पुस्तिका पर पंजीकरण चिह्न आदि लगे हुए
thumb|200px|ऑप्टिकल उत्तर पुस्तिका शीट भरने के निर्देश
**ऑप्टिल उत्तर पत्रक** (अंग्रेज़ी:*ऑप्टिकल आंसर शीट*) एक तरह का प्रारूप होता है, जिसका प्रयोग बहुविकल्पीय उत्तर वाले प्रश्नों के उत्तर देने में किया जाता है। इसके आधार पर ही प्रश्नों की जांच की जाती है। दृश्य चिह्न पहचान (*ऑप्टिकल मार्क रिकॉगनेशन*) के आधार पर उत्तरों की जांच की जाती है। सामान्यत: ऑप्टिकल आंसर शीट में काले रंग के गोले या चौकोर संदूक बने रहते हैं, जिन पर पेंसिल या डॉट-पेन से ही उत्तर दिया जाता है। ऑप्टिकल आंसर शीट में ही बार कोड होता है। बार कोड, स्वचालित कार्य (*ऑटोमेटिक प्रोसेसिंग*) के आधार पर उत्तर की जांच करता है। अधिकातर इनका प्रयोग शिक्षा से जुड़े मामलों में ही किया जाता है। परीक्षार्थी द्वारा प्रारूप में भरी गई जानकारी को उत्तर-पुस्तिका जांच करने वाला ऑप्टिकल स्कैनिंग मशीन में डालता है। यह मशीन प्रोगामिंग के अनुसार सही, गलत उत्तरों की जांच करती है। इस मशीन में ऑप्टिकल कैरेक्टर रीडर (ओ.सी.आर) लगा रहता है। यदि परीक्षा में ऋणात्मक अंकन है, तो स्कैनिंग मशीन, प्रोग्रामिंग के अनुसार नंबरों का आकलन करती है। कई कंपनियों पर कर्मचारी से आरंभ में ऑप्टिकल आंसर शीट भरवाते हैं, जिसमें उसका नाम, पता और बाकी जानकारियां होती है, जो कि स्केनिंग करने के बाद सीधे कंपनी के डाटाबेस में सुरक्षित कर दी जाती है। 
 
ऑप्टिकल पुस्तिका का एक नमूना प्रति]]ऑप्टिकल उत्तर पुस्तिका शीट भरने से पूर्व परीक्षार्थियों को कई तरह के निर्देश दिये जाते हैं, जैसे किसी उत्तर को बार-बार बिगाड़े नहीं, गोले को सही से भरें, क्योंकि ऑप्टिकल आंसर शीट छोटी से छोटी गलतियों को पकड़ सकने में सक्षम होती है। यहां तक कि आंशिक रूप से भरा गया गोला भी इस मशीन के द्वारा पकड़ा नहीं जाएगा, जिसे कॉपी जांचते समय इसे माना नहीं जाएगा। इस मशीन की सहायता से सबसे बड़ा लाभ यह होता है कि इससे समय बचता ही है, साथ ही परीक्षार्थी द्वारा भरे गए उत्तरों के साथ किसी प्रकार की छेड़छाड़ या बदलाव नहीं किया जा सकता है। भारत में भी कई प्रवेश परीक्षाओं व अन्य परीक्षाओं में ऑप्टिकल उत्तर पुस्तिकाओं के प्रयोग चलन में हैं।

## सन्दर्भ

श्रेणी:शिक्षा
श्रेणी:परीक्षा
श्रेणी:इलेक्ट्रॉनिक युक्ति
श्रेणी:चुनाव
जलगैस

thumb|350px| जलगैस प्रतिक्रिया का समीकरण।

**जलगैस** (Water gas) एक कृत्रिम गैस (synthesis gas) है। इसमें कार्बन मोनोआक्साइड और हाइड्रोजन मिश्रित होती है। कोयला गैस के साथ मिलाकर जलगैस ईंधन में काम आती है। इससे बड़ी मात्रा में हाइड्रोजन तैयार होती है और पेट्रोलियम तथा मेथिल ऐलकोहल का संश्लेषण भी होता है। यह बहुत उपयोगी है किन्तु इसके प्रयोग में विशेष सावधानी बरतनी पड़ती है क्योंकि जलगैस कार्बन मोनोक्साइड के कारण प्रबल विषाक्त होती है। कोई गंध न हेने के कारण विष की भयंकरता बढ़ जाती है। इसकी ज्वाला बड़ी गरम होती है। ताप 1,600 डिग्री सें. से भी ऊपर उठ जाता है।

## निर्माण
जलगैस का निर्माण उत्पादक गैस की भाँति ही होता है। तप्त कोयले पर पहले वायु और पीछे भाप को बारी बारी से पारित करने से यह बनती है। वायु के प्रवाह से कोयले का ताप ऊँचा उठता है तथा 1,500 डिग्री से 1,550 डिग्री सें. तक पहुँच जाता है। अब वायु का प्रवेश बंद कर भाप को पारित करते हैं। इससे ताप तत्काल गिर जाता है, पर फिर ऊपर उठता है। इससे जलगैस बनती है, जिससे प्रधानतया 90-95 प्रतिशत (आयतन में) हाइड्रोजन और कार्बन मोनोक्साइड रहते हैं। थोड़ा नाइट्रोजन और कार्बन डाइआक्साइड भी इसमें रहते हैं।

:C + H2O → CO + H2

यह अभिक्रिया उष्माशोषी (endothermic) है; इसीलिये क्रिया को चलाये रखने के लिये कोक को बारी-बारी से गरम करते रहना प। दता है जिसके लिये बीच-बीच में कोक पर वायु प्रवाहित की जाती है।

जलगैस का जनित्र उत्पादक गैस के जनित्र जैसा ही होता है। साधारणतया कोक, पर ग्रेट ब्रिटेन में ऐंथ्रेसाइट और कहीं-कहीं बिटुमिनी कोयले का भी, उपयोग होता है। कोक के टुकड़ों का 2 से 2.5 इंच का होना अच्छा होता है। कोक में गंधक कम रहना चाहिए। एक टन कोक से 50,000 - 55000 घन फुट जलगैस प्राप्त होती है, जिसका कलरीमान 290-300 ब्रिटिश-ऊष्मक मात्रक होता है। प्रति 1,000 घन फुट गैस में लगभग 35 पाउंड भाप लगती है।

## जलगैस का विश्लेषण
सामान्य जलगैस का विश्लेषण इस प्रकार है :
 	
; घटक गैसें ---- प्रतिशत आयतन

कार्बन मोनोक्साइड 	40

हाइड्रोजन 	51

कार्बन डाइ-आक्साइड 5

नाइट्रोजन 	3.5

मेथेन 	0.5

## इन्हें भी देखें
* गैसनिर्माण (Gasification)
* कोयला गैस

श्रेणी:ईन्धन
श्रेणी:गैसें
ऊष्माशोषी

ऊष्मागतिकी में **ऊष्माशोषी** (Endothermic) का अर्थ ऐसे प्रक्रम या रासायनिक अभिक्रिया से है जो उष्मीय उर्जा का शोषण करती है। इस प्रक्रिया की विलोम प्रक्रिया का नाम 'ऊष्माक्षेपी' (exothermic) है। इस शब्द का उपयोग रासायनिक अभिक्रियाओं के सन्दर्भ में बहुत होता है। ऊष्माशोषी रासायनिक क्रियाओं में ऊष्मीय उर्जा, बन्ध उर्जा में परिवर्तित हो जाती है।

## कुछ उदाहरण
ऊष्माशोषी अभिक्रियाओं के कुछ उदाहरण यहाँ दिये गये हैं -
* अमोनियम नाइट्रेट और जल का 'कोल्ड पैक'
* बर्फ का पिघलना
* जल का वाष्पन (evaporation)
* प्रकाश संश्लेषण (photosynthesis)

## रासायनिक अभिक्रियाओं के लिये इसका महत्त्व
ऊष्माशोषी रासायनिक अभिक्रियाओं को चलाने के लिये बाहर से ऊष्मा देते रहना पड़ता है।

## इन्हें भी देखें
* ऊष्माक्षेपी (Exothermic)

## सन्दर्भ

## बाहरी कड़ियाँ
* Endothermic Definition - MSDS Hyper-Glossary
* School experiment

श्रेणी:ऊष्मागतिकी
श्रेणी:ऊष्मागतिक प्रक्रियाएँ